open-index/open-wikipedia-markdown huggingface dataset:
Minitopologia

**Minitopologia** on topologia, jossa ainoat avoimet joukot ovat tyhjä joukko ja koko avaruus. Jokaista minitopologialla varustettua /avaruutta voidaan pitää pseudometrisenä avaruutena, jossa kahden pisteen välinen etäisyys on nolla.

Minitopologian vastakohta on diskreetti topologia, jossa kaikki avaruuden osajoukot ovat avoimia.

## Tiedot
Minitopologia on topologia, jossa on vähiten avoimia joukkoja, nimittäin tyhjä joukko ja koko avaruus, koska topologian määritelmä edellyttää, että nämä kaksi joukkoa ovat avoimia. Toisin sanoen se on jokaisen avaruuden *karkein* topologia.

Muita avaruuden *X* minitopologian ominaisuuksia ovat:

* Ainoat suljetut joukot ovat tyhjä joukko ja *X.*
* *X*:n ainoa mahdollinen kanta on { *X* }.
* Jos *X:llä* on useampi kuin yksi piste, se ei ole  T<sub>0</sub> eikä siksi täytä myöskään ylempiä erotteluaksioomeja T1 ja T2.  Erityisesti se ei ole Hausdorff-avaruus eikä myöskään säännöllinen eikä normaali. 
* *X* on kuitenkin T3 ja T4, tosin  melko tyhjänpäiväisellä tavalla, koska ainoat suljetut joukot ovat ∅ ja *X*.
* *X* on kompakti ja siksi parakompakti, Lindelöf ja lokaalisti kompakti.
* Jokainen funktio, jonka määrittelyjoukko on topologinen avaruus ja maalijoukko *X*, on jatkuva.
* *X* on polkuyhtenäinen ja siten yhtenäinen.
* *X* on N2-avaruus, ja siksi se on N1-avaruus, separoituva ja Lindelöf.
* Kaikilla *X*:n aliavaruuksilla on minitopologia.
* Kaikilla *X*:n tekijäavaruuksilla on minitopologia
* Minitopologialla varustettujen topologisten avaruuksien mielivaltaisilla tuloilla, joilla on joko tulotopologia tai laatikkotopologia, on minitopologia.
* Kaikki *X*:n jonot suppenevat jokaiseen *X:n* pisteeseen. Erityisesti jokaisella jonolla on suppeneva alijono (koko jonon arvo tai minkä tahansa muun alijonon arvo), joten *X* on jonokompakti.
* Jokaisen joukon *X* sisäjoukko on tyhjä.
* Jokaisen *X:n* epätyhjän osajoukon sulkeuma on *X.* Toisin sanoen: jokainen *X*:n epätyhjä osajoukko on tiheä, mikä on ominaisuus, joka luonnehtii triviaalisia topologisia avaruuksia.
** Tämän seurauksena jokainen *X*:n avoimen osajoukon *U* sulkeuma on joko ∅ (jos *U* = ∅) tai *X* (muuten). Erityisesti jokaisen *X*:n avoimen osajoukon sulkeuma on avoin joukko.
* Jos *S* on mikä tahansa *X*:n osajoukko, jossa on useampi kuin yksi alkio, niin kaikki *X*:n alkiot ovat *S*:n kasautumispisteitä. Jos *S* on yksialkioinen, niin jokainen *X* \ *S:n* piste on edelleen *S*:n kasautumispistepiste.
* *X* on Baire-avaruus.
* Kaksi minitopologiaa kantavaa topologista avaruutta ovat homeomorfisia, jos niillä on sama kardinaliteetti.

## Lähteet
* 
## Viitteet
Zafer Özgültekin

**Zafer Özgültekin** (s. 10. maaliskuuta 1975 Sivas) on turkkilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 183-senttimetrinen. Özgültekin pelasi viisi ottelua Turkin maajoukkueessa. Hän kuului joukkueen kokoonpanoon vuoden 2002 MM-kilpailuissa, jossa Turkki saavutti pronssia. Özgültekin oli kuitenkin penkitettynä joukkueensa kaikki seitsemän ottelua.

Özgültekin on toiminut pelaajauransa jälkeen useiden joukkueiden maalivahtien valmentajana, viimeisimpänä vuonna 2025 Sivassporille.

## Lähteet
Magnus Svensson (jalkapalloilija)

**Jan Tore Magnus Svensson** (s. 10. maaliskuuta 1969 Vinberg) on ruotsalainen ammattilaisuransa päättänyt jalkapalloilija, joka pelasi pääsääntöisesti puolustavan keskikenttäpelaajan pelipaikalla. Hän on pituudeltaan 172-senttimetrinen ja oikeajalkainen.

Svensson voitti Halmstads BK:n joukkueessa Ruotsin liigamestaruuden kaudella 1997. Hän voitti joukkueen riveissä myös Ruotsin cupin 1995. Hän voitti taas Brøndby IF:n riveissä Tanskan liigamestaruuden 2001–2002.

Svensson liittyi helmikuussa 1996 Ruotsin maajoukkueeseen ja pelasi joukkueessa 32 virallista maaottelua, joissa hän teki kaksi maalia. Hän pelasi vuoden 2000 EM-kilpailuissa ottelut Turkkia ja Italiaa vastaan. Hän kuului maajoukkueensa kokoonpanoon myös MM-kilpailuissa 2000, jossa hän pelasi joukkueensa kaikki neljä ottelua.

## Lähteet
Andreas Andersson

**Claes Andreas Andersson** (s. 10. huhtikuuta 1974 Nacka) on ruotsalainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on pituudeltaan 186-senttimetrinen ja oikeajalkainen.

Andersson oli kaudella 1996 Ruotsin liigan paras maalintekijä 19 osumallaan. Hän liittyi saman vuoden helmikuussa Ruotsin maajoukkueeseen ja pelasi 42 virallista maaottelua, joissa hän teki kahdeksan maalia. Hän pelasi joukkueensa kaikki neljä ottelua vuoden 2002 MM-kilpailuissa.

## Lähteet

## Aiheesta muualla
Mauricio Pineda

**Mauricio Héctor Pineda** (s. 13. heinäkuuta 1975 Buenos Aires) on argentiinalainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on pituudeltaan 178-senttimetrinen.

Pineda sai Argentiinan kanssa hopeaa kesäolympialaisista 1996. Hän pelasi 11 ottelua Argentiinan maajoukkueessa ja teki yhden maalin. Hän pelasi kolme ottelua vuoden 1998 MM-kilpailuissa ja onnistui maalinteossa Kroatian verkkoon.

## Lähteet
Leonardo Astrada

**Leonardo Rubén Astrada** (s. 6. tammikuuta 1970 Buenos Aires) on argentiinalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 174-senttimetrinen. Pelaajauransa jälkeen hän on toiminut valmennustehtävissä, viimeksi vuonna 2015 Atlético de Rafaelalle.

Astrada voitti urallaan kymmenen kertaa Argentiinan liigamestaruuden, kun hän pelasi River Platen joukkueessa. Hän liittyi maaliskuussa 1991 Argentiinan maajoukkueeseen, jossa hän pelasi 30 ottelua ja teki yhden maalin. Hän pelasi joukkueensa kaikki seitsemän ottelua vuoden 1991 Copa Américassa, kun Argentiina vei nimiinsä mestaruuden. Vuoden 1995 turnauksessa hän taas pelasi kolme ottelua joukkueensa neljästä. Hän kuului maajoukkueensa kokoonpanoon vuoden 1998 MM-kilpailuissa, mutta hän oli penkitettynä joukkueensa kaikki viisi ottelua.

## Lähteet
Demon Slayer

**Demon Slayer** () on Koyoharu Gotougen käsikirjoittama ja piirtämä mangasarja. Sarjaa on julkaistu Weekly Shonen Jumpissa vuodesta 2016 vuoteen 2020. Mangaa julkaisee suomeksi Ivrea vuodesta 2024 lähtien.

Manga on sovitettu animesarjaksi, jonka esitys alkoi vuonna 2019. Animen ohjaaja on Haruo Sotozaki. Anime-elokuva *[[Demon Slayer: Kimetsu no Yaiba - Mugen Train]]* on julkaistu vuonna 2020. Anime-elokuva Demon Slayer: Kimetsu no Yaiba - Infinity Castle julkaistiin vuonna 2025. Elokuva on ensimmäinen osa 3 elokuvan trilogiaa, jotka käsittävät sarjan loppuosan.

## Tarina
Tarinan pääosassa on nuori poika nimeltä Tanjiro Kamado, joka on tukenut perhettään hänen isänsä kuolemasta lähtien. Kun demonit tappavat Tanjiron perheen hän ryhtyy demonien metsästäjäksi ja yrittää etsiä parannuskeinoa siskolleen Nezukolle jottei tämä muuttuisi demoniksi.

## Lähteet
Tomi Pulkkinen (kuvaaja)

**Tomi Pulkkinen** (s. 15. joulukuuta 1969 Vantaa) on suomalainen televisiokuvaaja. Pulkkinen on toiminut Formula 1 -lähetysten kuvaajana vuodesta 1998 lähtien. Pulkkinen on pelannut juniorina jalkapalloa Vantaan Pallossa ja Helsingin Jalkapalloklubissa aina A-juniori-ikäiseksi asti.

## Yksityiselämä
Pulkkisen perheeseen kuuluu vaimo ja kaksi lasta tytär ja poika. Pulkkisen isä on Jorma Pulkkinen ja veli Timo Pulkkinen.

## Lähteet
Proletaari (lehti)

**Proletaari** oli vuosina 1920–1934 Neuvostoliitossa ilmestynyt Suomen Kommunistisen Puolueen poliittis-teoreettinen äänenkannattaja. Proletaari oli suunnattu Suomessa toimineille kommunisteille ja SKP levitti lehteä maahan maanalaisen verkostonsa avulla.

Proletaari oli tarkoitettu ensisijaisesti suomalaiselle yleisölle, mutta Neuvostoliitossa suoritettua toimitustyötä ja lehden poliittista linjaa ohjasivat ennen kaikkea Kommunistisen internationaalin ja Neuvostoliiton kommunistien puolueen ajankohtaiset kannanotot. Suomessa tapahtuneen toiminnan käsittelyssä painottui jälkikäteen esitetty kritiikki.

Proletaari ilmestyi epäsäännöllisesti, vaikka puolue teki useita päätöksiä lehden vakinaistamisesta. Toimitusongelmat johtuivat muun muassa puoluejohdon muista kiireistä. Politbyroon jäsenet osallistuivat esimerkiksi samankaltaista sisältöä neuvostoliitonsuomalaiselle yleisölle julkaisseen Kommunistin toimitustyöhön. Myös valmiin painoksen salakuljettaminen rajan yli saattoi viivästyä eri syistä. Lisäksi lehdellä oli ajoittain painovaikeuksia. Epäsäännöllisyys heikensi lehden mahdollisuuksia johtaa poliittista työtä Suomessa. Proletaarilla oli kuitenkin keskeinen rooli SKP:n politbyroon/ulkomaan byroon tiedotustyössä ja linjausten leviämisessä kannattajien keskuuteen. 1920-luvun loppupuolella lehteä pyrittiin levittämään Suomeen noin 1 500–2 000 kappaletta numeroa kohti. Painos oli noin 3 500.

Proletaari painettiin silkkipaperille pienen aikakauskirjan muotoon. Sivuja oli parhaimmillaan 80. Lehteen kirjoittivat muun muassa Toivo Antikainen, Hjalmar Eklund, Edvard Gylling, Otto Wille Kuusinen, J. K. Lehtinen, Jukka Lehtosaari, Kalle Lepola, J. H. Lumivuokko, Kullervo Manner, Hannes Mäkinen, Yrjö Sirola, Adolf Taimi ja Otto Vilmi.

## Lähteet
* 

## Aiheesta muualla
* Proletaari-lehdet 1933–1934 (pdf) Kansan Arkisto
Suomen Kirja

**Suomen Kirja** oli Helsingissä vuosina 1937–1947 toiminut kirjankustantamo.

Birger Fagerströmin vuonna 1937 perustaman Oy Suomen Kirjan toimialana oli kirjojen kustannustoiminta ja myynti. Sen hallituksen puheenjohtajana toimi Bernhard Aarnio ja toimitusjohtajana Fagerström. Yhtiön osakepääomaa korotettiin vuonna 1939.

Suomen Kirja julkaisi vuosina 1937–1947 suomeksi, ruotsiksi ja useilla vierailla kielillä noin 340 kirjaa sekä muutamia aikakauslehtiä. Se nousi sotavuosina nopeasti keskisuurten kustantamojen joukkoon, ja oli vuonna 1944 nimeke- ja painosmäärältään WSOY:n, Otavan ja Kariston jälkeen neljänneksi suurin suomenkielinen kirjankustantaja.

Yhtiön ensimmäisiä hankkeita oli vieraskielisten Suomi-matkaoppaiden julkaiseminen, mikä saatiin valmiiksi vuonna 1939. Fagerström onnistui solmimaan suhteet ulkoministeriöön, jonka kanssa julkaistiin talvisodan jälkeen Suomen Neuvostoliiton-suhteita valottanut *Suomen sinivalkoinen kirja I–II*. Kustantamo tuli tunnetuiksi erilaisista Mannerheim-teoksista, joista merkittävin lienee *Matka Aasian halki* (1940). Se julkaisi myös kaunokirjallisuutta ja Natsi-Saksan propagandateoksia sekä jatkosodan jälkeen neuvostokirjallisuuden suomennoksia. Vuonna 1944 perustettiin säätiö, jonka myönsi apurahoja arvokkaan kirjallisuuden tukemiseksi.

Birger Fagerström kuoli vuonna 1946, ja Suomen Kirja teki yhden miehen yhtiönä seuraavana vuonna konkurssin. Kustantamolla oli hyvä nimi, enemmän varoja kuin velkoja ja sen lakkauttamista haluttiin välttää, mutta helmikuussa 1947 toiminta päätettiin lopettaa.

## Lähteet
Mikko Virta (päätoimittaja)

**Mikko Virta** (s. 1989) on suomalainen päätoimittaja, valtiotieteiden tohtori ja tietokirjailija. Hän on työskennellyt marraskuusta 2024 lähtien Tekniikka&Talous-lehden päätoimittajana.

## Koulutus

Virta on opiskellut Helsingin yliopiston valtiotieteellisessä tiedekunnassa poliittista historiaa. Hän väitteli valtiotieteiden tohtoriksi vuonna 2022 aiheenaan presidentti Urho Kekkosen tiiviit suhteet länsivaltojen tiedustelupalveluihin.

Väitöskirjan pohjalta hän on kirjoittanut tietokirjan *Operaatio Kekkonen - Lännen agentit Tamminiemen sisäpiirissä* (Otava 2022). Hän sai väitöstutkimuksestaan ja tietokirjastaan UKK-palkinnon vuonna 2023.

## Ura

Opiskeluaikanaan Virta toimi Tutkain-lehden vastaavana päätoimittajana vuonna 2012 ja yhtenä neljästä Poleemi-lehden päätoimittajasta vuonna 2013.

Virta on työskennellyt Iltalehdessä uutispäällikkönä ja käsittelevän osaston esimiehenä. Vuosina 2020–2024 hän työskenteli Tekniikka&Talous-lehden toimituspäällikkönä. Marraskuussa 2024 hänet nimitettiin päätoimittajaksi.

## Teoksia

* *Operaatio Kekkonen - Lännen agentit Tamminiemen sisäpiirissä*. Helsinki: Otava 2022. 
* *Salainen kanava länteen - Urho Kekkonen ja lännen tiedustelu kylmässä propagandasodassa.* Helsinki: Helsingin yliopisto, valtiotieteellinen tiedekunta, 2022. 

## Lähteet
Erotteluaksioomat

**Erotteluaksioomat**, kuten T_0, T_1 ja T_2, luokittelevat topologisia avaruuksia sen mukaan, miten tarkasti niiden avoimet joukot pystyvät erottelemaan pisteitä tai joukkoja toisistaan.

## Aksioomia

Avaruus on T_0, jos jokaiselle pisteparille x,y löytyy avoin joukko, johon joko x kuuluu mutta y ei, tai toisinpäin.

Avaruus on T_1, jos jokaiselle pisteparille x,y löytyy sekä avoin joukko, johon x kuuluu mutta y ei, että avoin joukko johon y kuuluu mutta x ei. (Nämä avoimet joukot saavat sisältää yhteisiä pisteitä.)

Avaruus on T_2 eli Hausdorffin avaruus, jos jokaiselle pisteparille x,y löytyy sekä avoin joukko, johon x kuuluu mutta y ei, että avoin joukko johon y kuuluu mutta x ei, ja näillä avoimilla joukoilla ei ole yhteisiä pisteitä.

### Vaihtelevat määritelmät
Avaruus on T_3, jos sen jokaisella pisteellä *x* ja suljetulla joukolla *F*, jolla x\notin F on erilliset ympäristöt. (Erillinen tarkoittaa pistevierasta, siis niiden leikkaus on tyhjä.)

Avaruus on T_4, jos sen kaikilla erillisillä suljetuilla joukolla *F,C* on erilliset ympäristöt.

**Säännöllinen** tarkoittaa T_3 ja T_1. **Normaali** tarkoittaa T_4 ja T_1.

Kelley, englanninkielinen Wikipedia ym. vaihtavat päittäin termien **säännöllinen** ja T_3 määritelmät sekä termien **normaali** ja T_4 määritelmät.

On muitakin T-aksioomia.

## Ominaisuuksia
Normaali\Rightarrowsäännöllinen\RightarrowT_2 \Rightarrow T_1 \Rightarrow T_0.

Avaruus on T_1 jos ja vain jos jokainen yksiö on suljettu. Yksiö tarkoittaa yhden alkion joukkoa.

T_3,\ T_2, \ T_1, \ T_0 ovat perinnöllisiä ominaisuuksia ja säilyvät myös karteesisissa tuloissa.

Jokainen metristyvä avaruus on T_1 ja T_4.

## Esimerkki
Luonnollisten lukujen topologia, joka sisältää tyhjän joukon ja koko joukon lisäksi vain parilliset ja parittomat luvut avoimina joukkoina, ei ole T_0. 

Luonnollisten lukujen "alkusegmenttitopologia", jossa avoimia ovat joukot \{0,1,...,n\} kaikilla termin n arvoilla on T_0 mutta ei T_1. 

Äärettömän joukon kofiniittinen topologia on T_1 mutta ei T_2.

Tyyppiesimerkki T_2-topologiasta on reaalilukujen tavallinen topologia. Siinä avoimia ovat avoimet välit ja niiden unionit.

## Viitteet
Lejre

**Lejre** on taajama Lejren kunnassa Tanskassa. Taajamassa oli 3&nbsp;347 asukasta vuoden 2025 alussa.

## Väestökehitys

## Lähteet

## Aiheesta muualla
Työmies (Suomen Kommunistinen Puolue)

**Työmies** oli vuosina 1933–1935 ja 1937 ilmestynyt Suomen Kommunistisen Puolueen maanalainen äänenkannattaja, jota painettiin Helsingissä.

Työmies oli painettu julkaisu ja erosi siten ulkoasultaan edeltäjästään sta, joka oli vaatimattomampi moniste. Myös linja vaihtui vähitellen, kun SKP suuntautui yhteisrintama-politiikkaan ja asenne työväenliikkeen muita suuntauksia kohtaan muuttui hieman sopuisammaksi. Työmiestä painettiin Helsingissä eri paikoissa. Painokone menetettiin kuitenkin jo vuonna 1934, ja numerosta 5/1934 alkaen Työmies jatkoi monisteena. Lehti ei ilmestynyt vuonna 1936. Katkon aikana ilmestyi tosin Suomen miehen suoria sanoja -lehti.

Työmiehen julkaiseminen aloitettiin uudelleen vuonna 1937, mutta aloite tyrehtyi yhteen numeroon. Työmiehen maalis-huhtikuun 1937 numerossa lehden kerrottiin olevan paitsi SKP:n äänenkannattaja myös ”koko luokkatietoisen työväen ajatusten tulkitsija”, joka kävi ”säälimätöntä taistelua kapitalisteja, fascisteja [...] heidän apureitaan [...] työväen yhteisrintaman hajoittajia ja saboteeraajia vastaan” sekä auttoi ”työväen yhteistä taistelua taantumusta, fascismia ja pääoman ryöstöpolitiikkaa vastaan”.

## Lähteet

## Aiheesta muualla
* Työmies -lehdet 1933–1937 (pdf) Kansan Arkisto
Topologinen erottamattomuus

**Topologisesti erottuvia** ovat topologisen avaruuden *X* sellaiset kaksi pistettä, että on olemassa avoin joukko, johon kuuluu niistä toinen muttei molemmat. Muutoin ne ovat **topologisesti erottamattomia** eli niillä on täsmälleen samat ympäristöt.

**[[T0-avaruus|T<sub>0</sub> -avaruus]]** tarkoittaa topologista avaruutta, jossa jokainen piste on mistä tahansa muusta pisteestä topologisesti erottuva. Tämä on heikoin erotteluaksiooma.

Topologinen erottamattomuus määrittelee ekvivalenssirelaation millä tahansa topologisella avaruudella *X.* Jos *x* ja *y* ovat *X:* n pisteitä, kirjoitamme *x* ≡ *y,* koska " *x* ja *y* ovat topologisesti erottamattomia". *X* :n ekvivalenssiluokkaa merkitään [ *x* ]:llä.

## Esimerkkejä
Määritelmän mukaan mitkä tahansa kaksi erillistä pistettä T0-avaruudessa ovat topologisesti erottuvia. 

Toisaalta säännöllisyys ja normaalius eivät edellytä T0:aa, joten voimme löytää epätriviaaleja esimerkkejä topologisesti erottuvista pisteistä säännöllisissä tai normaaleissa topologisissa avaruuksissa. Itse asiassa lähes kaikki alla annetut esimerkit ovat täysin säännöllisiä.

* Minitopologiassa mitkä tahansa kaksi pistettä ovat topologisesti erottamattomia.
* Pseudometrisessä avaruudessa kaksi pistettä ovat topologisesti erottamattomia, jos ja vain jos niiden välinen etäisyys on nolla.
* Seminormiavaruudessa *x* ≡ *y* jos ja vain jos *‖x* &#x2212; *y* ‖ = 0.
** Olkoon esimerkiksi *L*2(**R**) kaikkien mitallisten funktioiden avaruus **R**:stä **R** :ään, jotka ovat neliöllisesti integroitavissa (katso ''L''<sup>''p''</sup>-avaruus ). Tällöin kaksi funktiota *f* ja *g* ovat *L*2(**R**):ssä topologisesti erottamattomia, jos ja vain jos ne ovat yhtä suuret melkein kaikkialla .
* Olkoon *X:ssä* funktioperheen \{f_\alpha : X \to Y_\alpha\} indusoima topologia. Tällöin kaksi joukon *X* pistettä *x* ja *y* ovat topologisesti erottamattomia, jos ja vain jos perhe f_\alpha ei erota niitä toisistaan (esim. f_\alpha(x) = f_\alpha(y) kaikille \alpha ).
* Jos ~ on jokin ekvivalenssirelaatio joukossa *X,* on olemassa joukon *X* topologia, jonka topologisen erottamattomuuden käsite on yhdenmukainen annetun ekvivalenssirelaation kanssa. Voidaan yksinkertaisesti ottaa ekvivalenssiluokat topologian kannaksi.

## Ominaisuudet

### Yhtäpitävät ehdot
Kahden pisteen topologisen erottamattomuuden määrittämiseen on useita ekvivalentteja tapoja. Olkoon *X* topologinen avaruus ja olkoot *x* ja *y* *X:*n pisteitä. Merkitään *x:n* ja *y:n* sulkeumia cl{ *x* }:llä ja cl{ *y* }:llä, ja vastaavia ympäristökantoja *N**x:* llä ja *N**y:* llä. Tällöin seuraavat lauseet ovat ekvivalentteja:

* *x* ≡ *y*
* jokainen *X*:n avoin joukko *U* joukossa *X*, joko sisältää sekä *x:n* että *y:n* tai ei kumpaakaan niistä
* *N**x* = *N**y*
* *x* ∈ cl{ *y* } ja *y* ∈ cl{ *x* }
* cl{ *x* } = cl{ *y* }
* *x* ∈ ∩ *N**y* ja *y* ∈ ∩ *N**x*
* ∩*N**x* *​*​*​= <big>∩</big> N<sub>y</sub>*
* *x* *∈* cl{ *y* } ja *x* ∈ ∩ *Ny*
* *x* kuuluu jokaiseen avoimeen joukkoon, joka sisältää *y:n,* ja jokaiseen suljettuun joukkoon, joka sisältää *y:n.*
* verkko tai filtteri suppenee *x* :ään, jos ja vain jos se suppenee *y:* ään

## Viitteet
Pyhän piispa Platonin ritarikunta

**Pyhän piispa Platonin ritarikunta** () on Viron ortodoksisen kirkon jakama kunnianosoitus. Se perustettiin 14. joulukuuta 1924, ja se on nimetty virolaisen marttyyripiispa Platon Kulbuschin mukaan, jonka bolševikit murhasivat vuonna 1919.

Kunnianosoitusta jaetaan tunnustuksena kirkon hyväksi tehdystä työstä ja ansioista. Saajan ei tarvitse olla papiston jäsen. 

Ritarikunnassa on kolme luokkaa, ja sen nauha on väriltään violetti valkoisilla raidoilla:

*  ritarikunnan nauha

## Lähteet
Bonnet (Lemvig)

**Bonnet** on entinen taajama Lemvigin kunnassa Tanskassa. Taajamassa oli 205 asukasta vuoden 2014 alussa.

## Väestökehitys

## Lähteet

## Aiheesta muualla
Carlos Aguilera Marín

**Carlos Aguilera Marín** (s. 22. toukokuuta 1969 Madrid) on espanjalainen ammattilaisuransa päättänyt jalkapalloilija, joka pelasi oikean keskikenttäpelaajan pelipaikalla. Hän on pituudeltaan 174-senttimetrinen. Hän edusti seuratasolla CD Tenerifeä ja Atlético Madridia. Aguilera edusti Espanjaa kahdessa ottelussa vuoden 1998 MM-kilpailuissa.

## Lähteet
Gustaf Daniel Björck

**Gustaf Daniel Björck** (30. toukokuuta 1806 Göteborg – 3. tammikuuta 1888 Göteborg) oli ruotsalainen pappi, joka toimi Göteborgin hiippakunnan piispana vuosina 1856–1888. Björck kannatti Henric Schartaun oppeja. Hän toimi myös valtiopäivien ensimmäisen kamarin jäsenenä.
## Lähteet

## Aiheesta muualla
Björck

**Björck** on seuraavien henkilöiden sukunimi:

* Abraham Björck (1849–1935), suomalainen kansakoulunopettaja ja urkuri
* Gustaf Daniel Björck (1806–1888), ruotsalainen piispa
* Irma Björck (1898–1993), ruotsalainen oopperalaulaja
* Tomi Björck (s. 1980), suomalainen kokki ja ravintoloitsija
* Viggo Björck (s. 2008), ruotsalainen jääkiekkoilija.
Anders Bruhn

**Anders Bruhn** (25. marraskuuta 1778 Tukholma – 23. helmikuuta 1856 Göteborg) oli ruotsalainen pappi, joka toimi Göteborgin hiippakunnan piispana vuosina 1840–1856.
## Lähteet

## Aiheesta muualla
Riben tuomiokirkko

**Riben tuomiokirkko** (, tunnetaan myös nimellä *Vor Frue Kirke*) on Esbjergin kunnassa Tanskassa sijaitseva Riben hiippakunnan pääkirkko. Samalla paikalla oli jo 850-luvulla Ansgarin rakennuttama kirkko. Nykyinen romaaninen rakennus valmistui 1100- ja 1200-luvuilla ja sitä on sittemmin laajennettu useita kertoja, niin että siinä katsotaan nykyisin olevan viisi laivaa. Kirkkoa restauroitiin arkkitehti H. C. Ambergin johdolla jonkin verran 1800-luvun lopulla, mutta se on säilyttänyt alkuperäiset piirteensä useimpia muita aikakautensa kirkkoja paremmin. Riben tuomiokirkon pohjaratkaisussa on poikkeuksellista, että apsis kiinnittyy suoraan poikkilaivaan ilman välissä olevaa kuoria. Kirkon vanhimmat osat on rakennettu tuffista ja graniitista, uudemmat hiekkakivestä ja tiilestä. 

Kirkossa on kolme tornia, joista tunnetuin on luoteiskulman neliskanttinen Borgertårnet. Se valmistui vuonna 1333 ja siitä on tullut kaupungin tärkeä maamerkki. Alun perin siinä oli terävä huippu, mutta 1600-luvulla se muutettiin tasakattoiseksi. Tornin katolla on näköalapaikka, joka on auki yleisölle. Borgertårnetin vieressä lounaiskulmassa on matalampi Mariatårnet, joka jälleenrakennettiin kirkon restauroinnin yhteydessä 1900-luvun alussa vuonna 1790 puretun tornin mukaiseksi. Lisäksi keski- ja poikkilaivan risteyskohdassa on yksi kattoratsastaja.
## Kuvia

Ribe domkirke kathoveddoeren.jpg|Läntinen sisäänkäynti.
Interiør. Ribe domkirke.jpg|*Interiør. Ribe Domkirke* (Jørgen Roed, 1836).
Ribe domkirke indre nordøst.jpg|Keskilaiva alttarille päin.
Ribe domkirke orgel.jpg|Kirkon urut on uusittu viimeksi vuonna 1994.
Ribe domkirke prædikestol.jpg|Renessanssityylinen saarnastuoli vuodelta 1597.

## Lähteet

## Aiheesta muualla

* Kirkon verkkosivut
Tommy Banks

**Tommy Banks** (10. marraskuuta 1929 Farnworth, Englanti – 13. kesäkuuta 2024) oli englantilainen jalkapalloilija, joka pelasi vasemman laitapuolustajan pelipaikalla. Hän oli vasenjalkainen ja pituudeltaan 171-senttimetrinen.

Banksin seurauran joukkueisiin lukeutuivat muun muassa Bolton Wanderers, Altrincham ja Bangor City. Hän liittyi toukokuussa 1958 Englannin maajoukkueeseen ja pelasi kuusi virallista maaottelua. Hän pelasi liittymisvuotensa MM-kilpailuissa joukkueensa kaikki neljä ottelua.

Banks avioitui vuonna 1952 Margaret Charlesin, ja pari sai kaksi poikaa. Margaret kuoli vuonna 1977, ja Banks avioitui uudelleen neljä vuotta myöhemmin Rita Morrisin kanssa.

## Lähteet
905 Universitas

**905 Universitas (A918 UE)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
911 Agamemnon

**911 Agamemnon (A919 FB)** on suuri asteroidi, joka luokitellaan Troijalaisiin asteroideihin. Asteroidi on läpimitaltaan . Asteroidi kiertää Aurinkoa lähimmillään  astronomisen yksikön päästä ja kauimmillaan  astronomisen yksikön päässä samalla kiertoradalla Jupiterin kanssa. Asteroidi kiertää Auringon ympäri  (noin ). Pyörähdysaika akselin ympäri on .

## Lähteet
Shadowrun Returns

**Shadowrun Returns** on Harebrained Schemesin kehittämä ja Paradox Interactiven julkaisema roolipeli. Peli on julkaistu vuonna  Linuxille, OS X:lle ja Windowsille, sekä myöhemmin useille muille alustoille.

## Pelaaminen
Peli perustuu *[[Shadowrun]]* -roolipelin maailmaan, joka yhdistää tieteisfiktiota ja fantasiaa.
Peli on isometrisesti kuvattu roolipeli, jossa taistelut ovat vuoropohjaisia.

## Vastaanotto
Peli sai IGN:n arvostelussa arvosanaksi 7.3/10. Arvostelussa kevyt taktinen taistelu sekä tarina olivat tarpeeksi kiinnostavia, mutta sen pieni mittakaava ja rajoitetut valinnat jättivät odotuksia modauksella tehdyille muutoksille. Peli antaa viitteitä avoimeen pelimaailmaan, mutta päätyy olemaan lineaarisempi.

## Lähteet

## Aiheesta muualla
*
Yoté

**Yoté** on perinteinen kahden pelaajan strateginen lautapeli, joka on peräisin Länsi-Afrikasta, erityisesti Senegalista, Malista ja Burkina Fasosta. Peli muistuttaa tammea, mutta erottuu ainutlaatuisella kaksoiskaappaussäännöllään ja tyhjällä aloituslaudalla, mikä tekee pelistä nopeatahtisen ja arvaamattoman.

## Historia ja alkuperä
Yotélla ja sen sukulaispelillä chokolla on pitkät perinteet Länsi-Afrikassa, ja niiden juuret saattavat ulottua satojen vuosien taakse. Pelin arvioidaan olevan ainakin yli 200 vuotta vanha, ja sen alkuperä liittyy Fulani-heimoon, perinteisesti paimentolaisina eläneeseen väestöön, joka asuu eri puolilla Länsi-Afrikkaa. Euroopassa peli dokumentoitiin ensimmäisen kerran 1870-luvulla siirtomaapalautuvien henkilöiden kertomuksissa. Nopean pelivauhdin ja yllättävien käänteiden vuoksi Yoté on ollut suosittu myös uhkapelinä, erityisesti Senegalissa.

## Pelilauta ja välineet
Yoté pelataan tavallisesti 5 × 6 -ruudukolla, mutta joissakin variaatioissa käytetään 5 × 5 -ruudukkoa tai mancala-tyyppistä lautaa. Pelilauta on aluksi tyhjä, ja kummallakin pelaajalla on 12 nappulaa, jotka voivat olla eri värisiä. Perinteisesti pelilauta on voitu kaivertaa hiekkaan kuoppina, ja nappuloina on käytetty kiviä, keppejä, simpukoita tai siemeniä, mutta varakkaammat pelaajat ovat käyttäneet puisia pelilautoja.

## Säännöt
Pelaajat asettavat vuorotellen nappuloitaan tyhjille ruuduille tai siirtävät jo laudalla olevia nappuloita viereiseen tyhjään ruutuun vaaka- tai pystysuunnassa. Kaikki nappulat eivät ole pakollisia peliin alussa, vaan niitä voi pitää varalla ja tuoda peliin myöhemmin.

### Kaappaussäännöt
Yotén erityispiirre on kaksoiskaappaus: kun pelaaja kaappaa vastustajan nappulan hyppäämällä sen yli tyhjään ruutuun, hän saa poistaa laudalta tai vastustajan varastosta toisen vastustajan nappulan vapaasti valiten. Joissakin peliversioissa pelaaja voi jatkaa useita hyppyjä samalla vuorolla ja poistaa jokaisen kaappauksen jälkeen toisen nappulan, kun taas toisissa versioissa hypyt tehdään ensin ja poistot vasta sen jälkeen. Kaappaukset eivät ole pakollisia.

### Pelin päättyminen
Peli päättyy, kun toinen pelaaja kaappaa kaikki vastustajan nappulat. Vaihtoehtoisesti peli voi päättyä tasapeliin, jos kummallekin pelaajalle jää enintään kolme nappulaa. Joissakin versioissa peli päättyy myös, jos toinen pelaaja ei voi enää liikkua, jolloin enemmän nappuloita jäljellä oleva pelaaja voittaa.

## Strategiset erityispiirteet
Yotén strateginen syvyys perustuu tyhjään aloituslautaan ja kaksoiskaappaussääntöön, jotka mahdollistavat nappuloiden vapaan sijoittamisen ja nopean pelitilanteen muutoksen. Sääntöjen vaihtelu eri alueilla, erityisesti moninkertaisten kaappausten suhteen, kuvastaa pelin elävää perinnettä ja paikallisia tulkintoja.

## Kulttuurinen merkitys
Yoté on läheisesti sukua choko-pelille, joka pelataan 5 × 5 -laudalla. Molemmat pelit heijastavat Länsi-Afrikan pelikulttuurin rikkautta ja ovat säilyttäneet suosionsa erityisesti niiden nopean tahdin ja strategisen syvyyden vuoksi. Pelin käyttö uhkapelinä korostaa sen kykyä luoda jännittäviä ja odottamattomia pelitilanteita.

## Lähteet
Birger Fagerström

**Birger Mikael Fagerström** (5. joulukuuta 1903 Tammisaari – 24. syyskuuta 1946 Helsinki) oli suomalainen kirjankustantaja.

Birger Fagerström pääsi ylioppilaaksi vuonna 1925 ja ryhtyi opiskelemaan taloustieteitä Helsingin yliopistossa, mutta meni jo samana vuonna Akateemisen Kirjakaupan palvelukseen. Hän siirtyi pian Suomalaisen Kirjakaupan ulkomaiselle osastolle ja mainospäälliköksi sekä työskenteli vuosina 1933–1938 Akateemisen Kirjakaupan mainospäällikkönä.

Kustannusalasta kiinnostunut Fagerström perusti vuonna 1935 The Finland Year Book -nimisen yhtiön ja toimi sen johtajana. Vuonna 1936 Fagerström perusti kustannusyhtiö Suomen Kirjan, jonka toimitusjohtajana hän oli kuolemaansa saakka.

Fagerström kuului kirjakauppojen ammattijärjestöihin ja toimi niiden luottamustehtävissä. Häntä luonnehdittiin taitavaksi ja maultaan vaativaksi kustantajaksi, joka nosti Suomen Kirjan alansa tärkeimpien yhtiöiden joukkoon.

## Lähteet
Tiébélé

**Tiébélé** on entinen kuninkaallinen pääkaupunki Nahourin provinssissa Burkina Fason eteläosassa. Tiébélén hovin rakennusryhmä on Unescon maailmanperintökohde vuodesta 2024.

Hovi on 1500-luvulla perustettu savirakennusten kokonaisuus, joka kertoo kasena-kansan sosiaalisesta organisaatiosta ja kulttuuriarvoista. Suojaavan muurin ympäröimä kuninkaallinen hovi koostuu joukosta rakennuksia, jotka on järjestetty erillisiin tiloihin, joita erottavat muurit ja käytävät, jotka johtavat alueen ulkopuolella sijaitseviin seremonia- ja kokoontumispaikkoihin. Miesten rakentamat majat koristellaan symbolisesti merkittävillä koristeilla, ja naiset säilyttävät sukupolvesta toiseen tiedon koristelujen muodosta ja merkityksestä. He sekoittavat maalit paikallisisita aineista: lateriittikivestä, savesta, basaltista ja jopa lehmänlannast. Kuvioiden kiinnittämiseksi seiniin he keittävät néré-puun eli "jauhopuun" hedelmiä ja valmistavat niistä lakan, joka kiinnittää maalin.

Hovin erityinen arkkitehtuuri, joka yhdistää savea, puuta, lehmänlantaa ja olkea, on järjestetty hovin sisällä asukkaiden aseman perusteella sosiaalisen ja alueellisen jakauman mukaisesti. Alueen perusrakenteena ovat emotalot, *Dinian*, joiden pohjapiirros on kahdeksikko ja jotka on varattu vanhuksille, leskille, naimattomille naisille ja lapsille. Nuoten parien talot ovat nelikulmaisia (*Mangolo*). Nuorten ja naimattomien miesten talot, ovat pyöreitä (*Draa*). Monissa taloissa on pieni sisäänkäyntiovi, joka estää eläimiä pääsemästä sisään, mutta myös pakottaa vierailijat polvistumaan, mikä on haavoittuva asento, jonka avulla asukkaat voivat tehdä mahdollisesta tunkeilijasta vaarattoman. Katot on suunniteltu viljan kuivaamiseen sadonkorjuun jälkeen. Seinillä olevat käärmereliefit symboloivat isoäitien henkiä tai Kassena-kansan kulttuurista suojelushenkeä.

Asuintalojen lisäksi hovialueella on  pyhiä elementtejä: pourou, pyhä hauta, johon kuninkaallisen perheen vastasyntyneiden istukat on haudattu; punainen viikunapuu, joka merkitsee hovin sisäänkäyntiä ja jonka alla on pyhät kivet (dala), joilla istuvat ruhtinaat ja arvohenkilöt; nabari, kuninkaallisen perheen perustajan hauta; nankongo, jota käytetään oikeussalina ja neuvottelupaikkana; ja bonnalè, kuninkaallisen hovin hautausmaa. 

Seinämaalausten aiheet ja tekniikka siirtyvät sukupolvelta toiselle havainnoinnin ja harjoittelun sekä seremonioiden ja kilpailujen järjestämisen kautta. Esi-isien kultin ja hautajaisriitien perustavanlaatuiset rituaalikäytännöt ovat olennainen osa Kasena-kulttuurille ominaisia hengellisiä ja maallisia rituaaleja Pên alaisuudessa.

Ilmastonmuutos uhkaa perinteen jatkumista, sillä seinien on kuivuttava kokonaan ennen kuin ne oidaan maalata, ja nykyisin sateiden esiintyminen on satunnaisempaa kuin ennen.


File:Tiebele traditional house decoration Burkina Faso.jpg
File:Tiebele village in Burkina Faso 04.jpg
File:Tiébélé Habitat Kassèna.JPG
File:BF-Tiébélé-Concession.jpg


## Lähteet
Heikki Kirjavainen

**Heikki Veli Ilmari Kirjavainen** (s. 29. kesäkuuta 1937 Kivennapa) on suomalainen uskonnonfilosofian emeritusprofessori.

Kirjavainen syntyi maanviljelijä Tuomas Einar Kirjavaisen ja emäntä Eeva Murtosen perheeseen. Hän avioitui 1960 Ansa Outisen kanssa. Kirjavainen tuli ylioppilaaksi Imatran yhteislyseosta 1958 ja valmistui Helsingin yliopistosta teologian kandidaatiksi 1966. Teologian tohtoriksi hän väitteli siellä 1979.

Kirjavainen oli Helsingin yliopistossa teologisen etiikan ja uskonnonfilosofian assistentti 1967–1978 ja dosentti 1979–1989, systemaattisen teologian apulaisprofessori 1978–1981, teologisen etiikan ja uskonnonfilosofian professori 1985, sosiaalietiikan professori 1987 ja uskonnonfilosofian professori 1993–2002. Suomen Akatemian vanhempana tutkijana hän toimi 1981–1984.

## Lähteet
1916 Boreas

**1916 Boreas (1953 RA)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

## Lähteet
Choko

**Choko** on perinteinen gambialainen strateginen lautapeli, joka kuuluu länsiafrikkalaisten tammenkaltaisten pelien perheeseen ja on ollut pelattu ainakin 1800-luvun lopulta lähtien. 

Peli on peräisin Gambian laaksosta ja liittyy erityisesti Mandinka- ja Fula-heimoihin. Se yhdistää strategian, taidon ja ripauksen onnea, ja sitä pelataan sosiaalisissa kokoontumisissa, juhlissa ja seremonioissa, edistäen strategista ajattelua, päätöksentekotaitoja ja kärsivällisyyttä. Choko symboloi myös gambialaista kansallista identiteettiä ja perinteiden säilyttämistä, ja sitä pelataan nykyään myös kansainvälisissä turnauksissa.

## Pelilauta ja nappulat
Chokon pelilauta on perinteisesti viiden rivin ja viiden ruudun neliöruudukko, joka usein kaivetaan suoraan hiekkaan. Varakkaammat pelaajat voivat käyttää puulautoja, joissa on nappuloiden paikkoihin tehtyjä reikiä. Kummallakin pelaajalla on 12 nappulaa, jotka ovat aluksi laudan ulkopuolella. Nappuloina käytetään tavallisesti kahta eri pituista tikkua, jotka tunnetaan nimillä *kalaa* ja *bonõa*, mutta myös pehmeämpiä esineitä voidaan käyttää.

## Pelin säännöt
Choko on kahden pelaajan peli, joka sopii yli kuusivuotiaille. Peli yhdistää nappuloiden asettelun ja liikkumisen. Pelaajat vuorottelevat asettamalla nappuloitaan tyhjille ruuduille tai siirtämällä jo laudalla olevia nappuloita vaakasuoraan tai pystysuoraan, mutta vinottaisia siirtoja ei sallita. Kun pelaaja asettaa uuden nappulan, vastustajan on myös asetettava nappula, mutta vain nappuloita asettava pelaaja voi samalla vuorolla siirtää nappuloita tai vangita vastustajan nappuloita.

Vastustajan nappula vangitaan hyppäämällä sen yli vaakasuoraan tai pystysuoraan, jolloin pelaaja saa poistaa yhden ylimääräisen nappulan vapaasti laudalta. Peli päättyy, kun toinen pelaaja menettää kaikki nappulansa, tai julistetaan tasapeliksi, jos kummallakin pelaajalla on jäljellä kolme tai vähemmän nappuloita.

## Strategia ja pelin kulku
Chokon alkuvaihe, jossa nappulat asetetaan laudalle, vaikuttaa ratkaisevasti pelin kulkuun ja etulyöntiasemiin. Peli vaatii strategista ajattelua, sillä nappuloiden asettelu ja liikkeet tarjoavat mahdollisuuksia nopeisiin käänteisiin ja jopa vedonlyöntiin. Pelin säännöt muistuttavat tammea, mutta mahdollisuus poistaa vapaasti valittu nappula hypyn jälkeen erottaa Chokon muista tammenkaltaisista peleistä.

## Kulttuurinen merkitys
Choko on tärkeä osa gambialaista kulttuuria ja sosiaalista kanssakäymistä. Se ei ole pelkästään ajanviete, vaan myös tapa ylläpitää yhteisöllisyyttä ja perinteitä. Peli on suosittu kaikenikäisten gambialaisten keskuudessa ja sitä pelataan edelleen kylissä, kaupungeissa ja kansainvälisissä turnauksissa, mikä osoittaa sen elinvoimaisuuden nykypäivänä.

## Lähteet
Paul Gervais (taidemaalari)

**Paul-Jean-Louis Gervais** (7. syyskuuta 1859 Toulouse – 11. maaliskuuta 1944 Pariisi) oli ranskalainen taidemaalari, joka oli hienoston suosiossa ja arvostettu 1800-luvun loppupuolella. Hän tuli tunnetuksi sensuelleja ja vietteleviä naisia kuvaavista maalauksistaan.  

Ensiksi Gervais opiskeli taidetta syntymäkaupungissaan. Sen jälkeen hän siirtyi tasokkaamman opetuksen perässä Pariisiin. Siellä hän oli Jean-Léon Gérômen ja Gabriel Ferrierin oppilaana. 

Uransa varrella Gervais sai tilauksia varakkailta henkilöiltä, joiden huviloihin hän teki maalauksia. Tässä häntä auttoi hänen vävynsä joka tunsi arkkitehtejä jotka puolestaan tunsivat varakkaiden henkilöiden toiveet. Gervais’n synnyinkaupunki Toulouse tilasi häneltä maalauksen kaupungintaloon, ja myös Monacon uusi kasino tilasi häneltä maalauksen. 

Vuonna 1887 Gervais aloitti opettamisen Académie Julianissa. Osasta hänen oppilaistaan tuli menestyneitä taiteilijoita. Heihin kuuluivat muiden muassa yhdysvaltalaiset impressionistit Abbott Fuller Graves ja Edmund Tarbell. Neljä vuotta myöhemmin Gervais voitti arvostetun Prix du Salon -palkinnon. Palkinnosta äänestettiin ja Gervais sai 19 ääntä, kun kilpailijat saivat 16 ja 5 ääntä. Samana vuonna hän teki matkan Espanjaan. Matka kului vierailemalla eri kaupunkien taidemuseoissa ja perehtymällä vanhojen mestareiden teoksiin.  

Vuonna 1904 Gervais oli opettajana Académie Vittissä, joka oli yksityinen taidekoulu. Koulu oli edistyksellisen koulun maineessa, sillä se otti oppilaikseen myös naisia. Siellä hänen oppilaisiinsa kuului myös brittiläinen Charles Ginner. Oppilaitos päätti toimintansa vuonna 1914.  

Vuoden 1900 paikkeilla Gervais sai valmiiksi nyt hävinneen, autoa esittäneen symbolistisen maalauksensa. Siinä nymfit ja kentaurit pakenevat autoa, joka liikkuu rantatiellä valot palaen. Maalaus oli esillä vuoden 1904 Salongissa. Sen kopiosta oli kuva vuoden 1904 "The Complete Motorist"- lehdessä. 

Kunnialegioonan jäseneksi Gervais nimitettiin vuonna 1908. 
## Lähteet

 
## Aiheesta muualla
* https://picryl.com/media/capitole-toulouse-salle-gervais-amour-source-heureuse-de-vie-cythere-par-paul-279f
2066 Palala

**2066 Palala (1934 LB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Florian Krebs

**Florian Krebs** (s. 4. helmikuuta 1999) on saksalainen jalkapalloilija, joka edustaa Efbet ligassa pelaavaa CSKA 1948:aa. Pelipaikaltaan Krebs on keskikenttäpelaaja.

Hänellä on sopimus CSKA 1948:n kanssa kauden 2028 loppuun asti. Krebs on edustanut Veikkausliigassa pelaavaa Inter Turkua ja FC Honkaa.  Ennen Suomeen saapumistaan Krebs pelasi Saksassa Borussia Dortmundin kakkosjoukkueessa, Chemnitzer FC:ssa ja Hertha BSC:n kakkosjoukkueessa.

## Saavutukset
### Borussia Dortmund II
* Regionalliga läntinen: 2020–2021

### FC Honka
*Liigacup: 2022

### FC Inter Turku
*Liigacup: 2024, 2025

## Lähteet
Ammu ja unohda

**Ammu ja unohda** () on ohjuksen ominaisuus ja toimintaperiaate, joka tarkoittaa, ettei ampujan tarvitse kajota ohjukseen enää laukaisun jäljeen. Ohjus on varustettu ohjausmenetelmillä, joilla se löytää maaliinsa itsenäisesti ilman, että ampuja ohjaa sitä. Periaate mahdollistaa ampujan keskittymisen muihin asioihin, kuten suojaan siirtymiseen välittömästi laukaisun jälkeen. Jotkut ammu ja unohda -ohjukset kykenevät osumaan kohteeseensa myös ilman suoraa näkölinjaa ampujan ja kohteen välillä.

Itsenäisiä ohjausmenetelmiä ovat muun muassa erilaiset tutkat, infrapunasensorit ja GPS. Aikaisemmin yleisiä ampujan ohjausta vaativia tekniikoita ovat esimerkiksi ohjaus langan välityksellä, kohteen merkitseminen maalinosoituslaserilla tai kohteen ”valaiseminen” lentokoneen tutkalla.

## Lähteet
Clifton Cushman

**Clifton "Cliff" Emmett Cushman** (2. kesäkuuta 1938 Cedarville, Michigan, Yhdysvallat - 25. syyskuuta 1966 Haiphong, Pohjois-Vietnam) oli yhdysvaltalainen juoksija, joka saavutti 400 metrin aitajuoksussa olympiahopeaa Rooman olympialaisissa. Hän palveli Yhdysvaltain ilmavoimissa ja menetti henkensä Vietanamin sodan sotatoimissa Pohjois-Vietnamin yllä.

Clifton Cushman kävi lukion ensin Iowan Amesissa ja loppuosan Pohjois-Dakotan Grand Forksissa, jossa hän valmistui High Schoolista vuonna 1956. Sen jälkeen hän opiskeli Kansasin yliopistossa nelivuotisella stipendillä ja valmistui vuonna 1961 pääaineenaan kielitiede ja sivuaineena liikuntakasvatus. Hän suoritti yliopistossa kasvatustieteiden kandidaatin tutkinnon.

Clifton Cushman kilpaili Kansasin yliopistossa 400 metrin ja 440 yardin aitajuoksussa. Vuonna 1959 hän saavutti hopeaa NCAA:n mestaruuskilpailuissa ja mestaruuden seuraavana vuonna. Hän edusti Yhdysvaltoja vuoden 1959 Pan-Amerikan kisoissa Chicagossa. Niissä Cushman voitti 400 metrin aidoissa pronssia Joshua Culbreathin ja Dick Howardin jäljessä. Seuraavan vuoden Rooman olympialaisiin Cushmanin onnistui saada kisapaikka. Itse kisoissa hän voitti olympiahopeaa ajalla 49,6. Hän jäi maanmiehensä olympiaennätyksen 49,3 tehneen Glenn Davisin taakse. Yhdysvallat otti kisassa kolmoisvoiton, kun Dick Howard otti pronssia. Howard oli ollut olympiakarsinnoissa vielä Cushmanin edellä.

Valmistuttuaan yliopistosta vuonna 1961 hän liittyi Yhdysvaltain ilmavoimiin, jossa hänet koulutettiin hävittäjälentäjäksi koneinaan F-102 ja sen jälkeen F-105.  

Cushman halusi yrittää vielä vuoden 1964 Tokion olympialaisiin. Sitä varten hän kilpaili ennen Yhdysvaltain karsintoja Suomessa elokuun 1964 ajan. Tulokset eivät enää olleet niin hyviä kuin hänen menestysvuotenaan 1960. Osallistuessaan olympiakarsintoihin hän kaatui juoksussaan, ja näin olympiamatkan uusinta ei onnistunut. 

Elokuussa 1966, suoritettuaan koulutuksensa F-105-yliäänihävittäjäpommittajalla, hänet lähetettiin Khoratin lentotukikohtaan Thaimaahan, missä hän lensi F-105-tehtäviä Vietnamin sotaan liittyen Pohjois-Vietnamin yllä. Hänet ammuttiin alas satamakaupunki Haiphongin yllä Hanoista koilliseen 25. syyskuuta 1966 ja hänet luokiteltiin kadonneeksi taistelussa. Hänen ruumistaan ei löydetty. Hänet luokiteltiin aluksi kadonneeksi ja myöhemmin vuonna 1975 kaatuneeksi.

## Lähteet
Ismael Fuentes

**Ismael Ignacio Fuentes Castro** (s. 4. elokuuta 1981 Linares) on chileläinen ammattilaisuransa päättänyt jalkapalloilija, joka pelasi puolustajan pelipaikalla. Hän on oikeajalkainen ja pituudeltaan 182-senttimetrinen.

Fuentes edusti urallaan lukuisia seuroja kotimaansa lisäksi Meksikossa ja Costa Ricassa. Hän voitti Universidad Católican joukkueessa kauden 2010 Chilen liigamestaruuden. Hän liittyi heinäkuussa 2004 Chilen maajoukkueeseen ja pelasi 30 virallista maaottelua, joissa hän teki yhden maalin. Fuentes pelasi vuoden 2010 MM-kilpailuissa Chilen neljästä ottelusta yhdessä.

## Lähteet
Gonzalo Fierro

**Gonzalo Antonio Fierro Caniullán** (s. 21. maaliskuuta 1983 Maipú) on chileläinen ammattilaisuransa päättänyt jalkapalloilija, joka pelasi pääsääntöisesti oikean laitapuolustajan pelipaikalla. Hän on oikeajalkainen ja pituudeltaan 171-senttimetrinen.

Fierro voitti CSD Colo-Colon joukkueessa yhdeksän kertaa Chilen liigamestaruuden. Lisäksi hän voitti Flamengon joukkueessa Brasilian liigamestaruuden kaudella 2009. Fierro liittyi elokuussa 2006 Chilen maajoukkueeseen, jossa hän pelasi 24 ottelua ja teki yhden maalin. Hän kuului maajoukkueensa kokoonpanoon vuoden 2010 MM-kilpailuissa, jossa hän oli penkitettynä joukkueensa kaikki neljä ottelua.

## Lähteet

## Aiheesta muualla
Martin Petráš

**Martin Petráš** (s. 2. marraskuuta 1979 Bojnice) on slovakialainen ammattilaisuransa päättänyt jalkapalloilija, joka pelasi puolustajan pelipaikalla. Hän on oikeajalkainen ja pituudeltaan 186-senttimetrinen.

Petráš voitti Sparta Prahan joukkueessa kahdesti Tšekin liigamestaruuden kausina 2002–2003 ja 2004–2005. Lisäksi hän voitti joukkueen riveissä Tšekin Cupin 2003–2004. Petráš pelasi kolme ottelua Slovakian olympiamaajoukkueessa. Hän liittyi helmikuussa 2002 Slovakian A-maajoukkueeseen, jossa hän pelasi 39 virallista maaottelua ja teki yhden maalin. Hän pelasi yhden ottelun vuoden 2010 MM-kilpailuissa.

## Lähteet

## Aiheesta muualla
Zdeno Štrba

**Zdeno Štrba** (s. 9. kesäkuuta 1976 Krásno nad Kysucou) on slovakialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on oikeajalkainen ja pituudeltaan 187-senttimetrinen.

Štrba voitti MŠK Žilinan joukkueessa kahdesti Slovakian liigamestaruuden kausina 2006–2007 ja 2011–2012. Lisäksi hän voitti jälkimmäisellä kaudella myös Slovakian cupin. Štrba liittyi kesäkuussa 2001 Slovakian maajoukkueeseen ja pelasi 27 virallista maaottelua. Hän pelasi kolme ottelua vuoden 2010 MM-kilpailuissa.

## Lähteet

## Aiheesta muualla
Saloumin suiston kansallispuisto

**Saloumin suiston kansallispuisto** on luonnonsuojelualue Senegalissa, paikassa jossa Saloum-, Sine- ja Diombos-joet laskevat Atlanttiin. Suistoalue ulottuu 35 km rannikosta sisämaahan päin, ja sen rantaviivan pituus on noin 72 km. Se ulottuu Gambian rajalle asti, ja rajan takana on Niumin kansallispuisto. Suistoalueella  on murtovesiuomia ja niiden välissä yli 200 saarta ja luotoa sekä mangrovemetsää. Osa suistosta on BirdLifen biosfäärialue, osa kansallispuisto ja Ramsar-kohde ja osa Unescon maailmanperintökohde. Aluerajaukset menevät osittain päällekkäin.

Saloum-joen pääuoman pohjoispuolella luodot ovat yleensä hiekkaisia ja vuorovesi huuhtoo niitä ajoittain. Nämä alueet ovat joko lähes kasvittomia tai niukan ruohikon peitossa. Jokiuoman eteläpuolella vallitsevat mutaisilla luodoilla kasvavat mangrovemetsät (lähes kokonaan veden alla nousuveden aikaan). Alueen itäpäässä, alueilla, jotka eivät koskaan ole suolaveden peitossa, kasvaa baobabeja ja akaasiapuita.

Suistoalueelta on pyydystetty kalaa ja muita mereneläviä vuosisatojen ajan. Alueella on 218 äyriäisten ja simpukoiden kuorista koostuvaa aumaa, joista osa on useita satoja metrejä pitkiä ja jotka ihmisasukkaat ovat aikojen saatossa muodostaneet. Niiden lomasta on löydetty 28 tumulus-hautapaikkaa, joista on tehty merkittäviä esinelöytöjä. Ne ovat tärkeitä ymmärryksellemme suistoalueen eri aikakausien kulttuureista ja todistavat ihmisasutuksen historiasta Länsi-Afrikan rannikolla. Alue on Unescon maailmanperintökohde vuodesta 2011.
## Lähteet
Bometin piirikunta

**Bometin piirikunta** () on aluehallinnon ylimmän tason alue Kenian lounaisosassa, yksi maan 47 piirikunnasta. Piirikunnan pinta-ala on 2&nbsp;037,4 neliökilometriä (toisen lähteen mukaan 2&nbsp;507,1 km²) ja väkiluku on 875&nbsp;689 asukasta (VL2019). Piirin väestö on etnisesti moninaista, mutta suurimman osajoukon muodostavat kalenjinin yhteisöön kuuluvat (noin 75&nbsp;% väestöstä).

Piirikunnan naapureina ovat lännessä Nyamiran, pohjoisessa Kerichon, koillisessa Nakurun ja etelässä Narokin piirikunnat. Piirikunnan kautta virtaavista joista esimerkiksi Mara ja Itare laskevat Victorianjärveen.

Nykyinen piirikunta muodostettiin alkujaan Kenian aiemman maakuntajaon aikana vuonna 1992 irroittamalla osa Rift Valleyn maakunnan Kerichon piiristä nimelle Bometin piiri (). Kenian vuoden 2010 perustuslaissa maakuntajako korvattiin piirikuntajaolla, jolloin aiemmasta piiristä tuli piirikunta (2013). 

Paikallishallintoa varten piirikunta on jaetu neljään alipiirikuntaan: Bomet, Sotik, Chepalungu ja Konoin. Poliittisesti piirikunta jaetaan viiteen vaalipiiriin; tässä jaossa Bometin alipiirikunta jaetaan kahtia.
 
Piirikunnan hallintokeskus on Bometin kaupunki (11&nbsp;765 as., VL2019).
Paikannimi ’bomet’ on kipsigisin kielen murretta (mahdollisesti alunperin swahilista) ja tarkoittaa karjan yöpymistä varten rajattua aitausta. Muita kaupunkimaisia taajamia ovat Chebilat (osin Nyamiran piirikunnassa, 5&nbsp;373 as.) ja Sotik (4&nbsp;194 as.).

Elinkeinoista keskeisin on maatalous. Piiristä 1&nbsp;716,6 km2 on viljelyyn soveltuvaa maata. Teepensaita kasvatetaan verraten pienellä alalla, mutta se tuo eniten myyntituloja paikallisille. Seuraavaksi tärkeimpiä maataloustuotteita ovat maito ja maissi. Piirikunnassa olisi hyvät edellytykset kahvipensaiden kasvatukseen.


Dairy Farming in Bomet, Kenya.jpg|Nautoja aitauksessaan.
Halo domy Art2.jpg|Maissin perinteistä sadonkorjuuta kuhilaiksi kokoamalla.

## Lähteet

## Aiheesta muualla